Diari Oficial de la Generalitat Valenciana


Sumari del DOGV 4247, del 13-05-2002 (2002/4857)

RESOLUCIÓ de 7 de maig de 2002 , de la Conselleria de Benestar Social, per la qual es dóna publicitat als crèdits que han de finançar les ajudes per a prestacions econòmiques individualitzades per acolliment familiar simple en família educadora d'urgència-diagnòstic, convocades mitjançant l'Orde de 3 de desembre de 2001, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2002.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4857


Data del document
:   07-05-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * dret de custòdia
    * protecció de la infància
    * família
    * ajuda social
    * suport econòmic
    * ajuda pública

RESOLUCIÓ de 7 de maig de 2002 , de la Conselleria de Benestar Social, per la qual es dóna publicitat als crèdits que han de finançar les ajudes per a prestacions econòmiques individualitzades per acolliment familiar simple en família educadora d'urgència-diagnòstic, convocades mitjançant l'Ordre de 3 de desembre de 2001, per la qual es regulen i convoquen prestacions econòmiques individualitzades per acolliment familiar de menors, simple o permanent, per a l'any 2002. [2002/X4857]
  
L'Ordre de 3 de desembre de 2001, publicada en el DOGV núm. 4.147 de data 13 de desembre de 2001, va ser tramitada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, tot quedant condicionat el finançament d'aquestes ajudes a l'aprovació dels crèdits corresponents.
  
Una vegada aprovada i publicada la Llei 10/2001, de 27 de desembre, de Pressupostos de la Generalitat Valenciana, per a l'exercici 2002 (DOGV núm. 4.158, de data 31 de desembre de 2001), en aplicació d'allò establit en la disposició addicional primera de l'esmentada Ordre, i segons allò previst en l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, correspon donar publicitat als crèdits i a les línies de subvenció destinades al finançament de les ajudes regulades i convocades per l'Ordre de 3 de desembre de 2001.
  
Per tot això, i fent ús de les facultats que em confereix l'article 47.11 del text refós de la Llei d'Hisenda Pública de la Generalitat Valenciana, i el Decret 138/2000, de 12 de setembre, que aprova el Reglament Orgànic i Funcional de la Conselleria de Benestar Social, modificat pel Decret 212/2000, de 18 de desembre, del Govern Valencià, resolc:
  
Primer
  
Donar publicitat dels crèdits pressupostaris i les línies de subvenció destinades a finançar les ajudes regulades en l'Ordre de 3 de desembre de 2001, de la Conselleria de Benestar Social, per la qual es regulen i convoquen prestacions econòmiques individualitzades per acolliment familiar de menors, simple o permanent per a l'any 2002 (DOGV núm. 4147, de 13 de desembre de 2001), que tot seguit s'indiquen, a càrrec del programa pressupostari 94.41.825.71 Família, Menor i Adopcions.
  
- Denominació: PEI Família Educadora Acolliment Urgència-Diagnòstic
  
- Projecte: T-4964
  
- Consignació Pressupostària: 330.553,63 euros
  
- Procedència i quantia dels fons:
  
Propis condicionats: 90.150,00 euros
  
Propis no condicionats: 180.303,63 euros
  
Externa: Fundació ?La Caixa?: 60.100,00 euros
  
Segon
  
El règim de lliurament serà el disposat en l'article 25, apartat b), de l'Ordre de 3 de desembre de 2001, de la Conselleria de Benestar Social, que és el següent:
  
El pagament a les famílies es realitzarà a mes vençut contra prestació de la documentació justificativa que acredite el dret del beneficiari a la prestació de l'ajuda.
  
Tercer
  
Els crèdits publicats tenen el caràcter de màxims, no podent concedir-se subvencions una vegada esgotats, circumstància aquesta que s'haurà de publicar en el Diari Oficial de la Generalitat Valenciana.
  
D'altra part, si com a conseqüència de transferències pressupostàries es modificaren aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.